**Ηλεκτρονική εγγραφή - ταυτοπροσωπία πρωτοετών φοιτητών**

**στο Πανεπιστήμιο Δυτικής Αττικής**

**Ακαδημαϊκό Έτος 2024-2025**

Αγαπητές νεοεισαχθείσες φοιτήτριες και αγαπητοί νεοεισαχθέντες φοιτητές,

Σας ενημερώνουμε ότι κατά το χρονικό διάστημα από **Παρασκευή 27 Σεπτεμβρίου 2024 έως και την Κυριακή 13 Οκτωβρίου 2024** θα πραγματοποιείται η διαδικασία της ταυτοπροσωπίας ηλεκτρονικά στο Πανεπιστήμιο Δυτικής Αττικής.

**Η ολοκλήρωση της εγγραφής θα πρέπει να πραγματοποιηθεί με ΕΝΑΝ από τους δυο παρακάτω τρόπους:**

**Σημειώνουμε ότι δικαιολογητικά που υποβλήθηκαν με τρόπο διαφορετικό που δεν ορίζει η παρούσα ανακοίνωση, δεν θα γίνουν αποδεκτά (π.χ αυτοπροσώπως στη γραμματεία του Τμήματος ή με μέσω ηλεκτρονικής αλληλογραφίας)**

Α) Υποβολή των παρακάτω δικαιολογητικών μέσω της πλατφόρμας preregister.uniwa.gr σε **pdf** αρχεία (από 27/9/2024 έως 13/10/2024) με τους κωδικούς που λαμβάνετε μέσω SMS (βάσει των στοιχείων επικοινωνίας που δηλώθηκαν στην ηλεκτρονική εφαρμογή του Υπουργείου).

* Εκτυπωμένη αίτηση εγγραφής από την ηλεκτρονική εφαρμογή του Υπουργείου Παιδείας και Θρησκευμάτων.
* Φωτοτυπία της αστυνομικής ταυτότητας ή διαβατηρίου.
* Μία (1) πρόσφατη φωτογραφία τύπου αστυνομικής ταυτότητας.
* Πιστοποιητικό γέννησης (μόνον για άρρενες για την έκδοση πιστοποιητικού στρατολογικής χρήσης).
* Έντυπο ΑΜΚΑ φοιτητή (μπορεί να αναζητηθεί στην διεύθυνση: <https://www.amka.gr/AMKAGR>)

Οι επιτυχόντες της ειδικής κατηγορίας των πασχόντων από σοβαρές παθήσεις, επιπλέον των παραπάνω δικαιολογητικών, θα πρέπει να υποβάλουν:

* Ευκρινές φωτοαντίγραφο του Τίτλου απόλυσης: απολυτηρίου ή πτυχίου ή αποδεικτικού του σχολείου από το οποίο αποφοίτησε.
* Ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε

**α)** από αρμόδια επταμελή Επιτροπή του νοσοκομείου, όπως αυτές συστήνονται κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (ΦΕΚ 358 Β΄) κοινή υπουργική απόφαση, είτε

**β)** από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5%, η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.

**ή**

**Β)** Αποστολή των παραπάνω δικαιολογητικών με **ΣΥΣΤΗΜΕΝΗ ΕΠΙΣΤΟΛΗ** στη Γραμματεία του Τμήματος. Καταληκτική ημερομηνία κατάθεσης στην υπηρεσία ταχυδρομείου (ΕΛΤΑ/εταιρεία courier) είναι η Δευτέρα **14η ΟΚΤΩΒΡΙΟΥ 2024**.

Για περισσότερες πληροφορίες, μπορείτε να επισκεφτείτε την ιστοσελίδα του Τμήματος επιτυχίας σας <https://www.uniwa.gr/spoydes/scholes-kai-tmimata>)

**Βεβαιώσεις φοίτησης και Πιστοποιητικά Σπουδών οι νεοεισαχθέντες φοιτητές θα μπορούν να παραλαμβάνουν μετά από αίτησή τους στην ειδική πλατφόρμα του Πανεπιστημίου**

[**https://sso.uniwa.gr/login?service=https%3A%2F%2Fservices.uniwa.gr%2Flogin%2Fcas**](https://sso.uniwa.gr/login?service=https%3A%2F%2Fservices.uniwa.gr%2Flogin%2Fcas) **μετά τις 15.10.2024**

Οι φοιτητές επικοινωνούν μόνο μέσω της ιδρυματικής τους ηλεκτρονικής διεύθυνσης και μόνο στην ηλεκτρονική διεύθυνση της Γραμματείας (για φοιτητικά θέματα) [physio@uniwa.gr](mailto:physio@uniwa.gr) .